Írásos beszámoló Mórágy Német Nemzetiségi Önkormányzatának 2016. évi költségvetésének megvalósulásáról.
Közmeghallgatás 2016.
Tisztelt Elöljáróság Érdeklődő Lakosság és Vendégeink!
.

Köszöntök mindenkit a Német Nemzetiségi Önkormányzat nevében.
Beszámolómmal szeretném tájékoztatni önöket a Mórágyi Német Nemzetiségi Önkormányzat 2016. évi tevékenységéről

Mórágy Német Nemzetiségi Önkormányzata a 2016-os évben a következő bevételekkel rendelkezett:

A német nemzetiségi önkormányzat állami támogatása



781.686 Ft

A kiegészítő feladatalapú támogatás






2.060.000 Ft
(amelyet két ütemben, áprilisban és augusztusban kaptunk meg)
Az elmúlt évi pénzmaradványunk






466.187 Ft
Összesen:









3.307.873Ft
Mindösszesen 3.307.873 Ft-ból gazdálkodtunk.

A 2016-os esztendőben, mint ahogy ez a számadatokból is látszik, több pénzösszeggel  gazdálkodhattunk, mint az előző években. Köszönhető ez annak, hogy az állam messzemenően honorálja a nemzetiségi önkormányzatoknak a szerepvállalását a község életében. A több feladatellátás több pénzt, a több pénz pedig több feladatot generál. 
Tervezésünkben így több új feladatot, programot vállalhattunk és az eddig hagyományosan visszatérő és jól sikerült programokat, pedig bővebben tudtuk támogatni.
Beszámolómban különös tekintettel szeretnék arra kitérni, hogy a részünkre megállapított feladatalapú támogatást, mire költöttük. Ezeket a mutatókat a vastagon szedett, dőlt betűs tételek tartalmazzák.
A feladatalapú támogatások esetében az elmúlt évhez hasonlóan rangsort állítottunk fel az elköltést illetően.

A rangsor a következő:
1.A német nemzetiségi nyelv tanulásának, színvonalas oktatásnak anyagi támogatása a német nyelvi tanulmányok eredményességének honorálása, német nyelvvizsga megszerzése  az iskolában a közép és felsőoktatásban prioritást élvez.
2.A német nemzetiségi kultúra hagyományos elemeinek megőrzése (viseletek, tánc és egyéb hagyományok, szokások) kulturális programok, kiállítások, megrendezésével szintén erőteljesen támogatott.
3.Öröklött értékeink tárolására, elhelyezésére beruházásokra is költhettünk, tartós használatú cikkek vásárlásával.
4.A faluban működő civil szervezetek karitatív tevékenysége, alapítványok és más nemzetiségek, egyházközség programjainak támogatása.
Az elmúlt gazdasági évtől eltérően az idén következő nagyobb összegű kiadásaink voltak:
· A Mórágyi Általános Iskolások támogatása több ütemben történik. Tanév közben a német versenyen résztvevők jutalmazásával, a német színházlátogatás kifizetésével valamint az alapítványon keresztül a német nyelvvizsga díjait fizettük ki. Tanév végén az osztályok legjobb németes tanulóit jutalmaztuk.
· Az óvodások szintén német színházlátogatásra, jótékonysági rendezvényük támogatására és a német nemzetiségi ruhájuk kiegészítésére.
Az iskolás és óvodás gyerekek német nemzetiségi nyelvoktatásának eszközellátásához való hozzájárulás a iskolás és óvodás gyerekek arányának mértékében történt.
· A német nemzetiségi kulturális, hagyományőrző rendezvények támogatására hozzávetőlegesen 350.000 Ft-ot költöttünk. 
Támogatott német nemzetiségi programok

1. Sváb bál,
2. Szent Iván Tüze,
3. Márton Nap
4. Adventi vásár
5. Iskolások és óvodások és felnőttek német színházlátogatására
Támogatott roma nemzetiségi program

Mórágyi Roma Kulturális Nap 
Támogatott nem nemzetiségi egyesületek programjai:

Az SZMK jótékonysági programja

Református Egyházközség támogatása

Mórágyi Lovas Egyesület 

Könyvtári programok, író-olvasó találkozók

Összetartás Mórágyért Majális bálja, Idősek Napja, Évzáró programja

Mórágyi Sportegyesület utánpótlás nevelése
· A Gránit Fesztivál falunapi rendezvényét 180.000 Ft-tal támogattuk az éjszakai tűzijáték megrendelésével, kiállítás és kulturális programrendezéssel és hagyományos ételbemutatóval, gyermek kézműves foglalkozások alapanyagainak megvásárlásával.
· Faluszépítő program (150.000Ft)

· Beruházási költségek:

Tárolók, tükrök, projektor és kiegészítő állvány, vetítővászon, kiegészítő eszközök vásárlása.

(kb.350.000Ft)
· Kiemelten támogatott közösségek, intézmények és programok:
A Német Nemzetiségi Hagyományőrző Egyesületet utazási, múzeumlátogatási és tárlatvezetési hozzájárulással valamint vendéglátási hozzájárulással támogattuk.(230.000 Ft)
 A hagyományos ételbemutató programot a falunap keretein belül finanszíroztuk (60.000 Ft)
A Mórágyi Német Nemzetiségi Néptáncegyüttest a rendezvényeik vendéglátásának költségeivel-(40 éves Jubileum, 180.000Ft) 
Zenei szolgáltatást, gyűjtemény és írott, nyomtatott anyag elkészítését, utazási költségeket, valamint kiegészítő kellékek megvásárlásával támogattuk.(100.000Ft)
Sikeres szereplésért hozzájárulást a vendégszereplés útiköltségéhez és zenei szolgáltatás kifizetése (100.000Ft)
Írásos emlékek, folyóirat és képeslap, könyv és sokszorosítása (125.000Ft)

Helytörténeti Múzeum kültéri tárolójának kialakítása féltetős bővítéssel.(190.000Ft)
Adventi est a tánccsoportban (50.000Ft)
· Középiskolai és felsőfokú német nyelvi tanulmányi teljesítményt honoráltunk (45.000Ft)
· A mórágyi családok karácsonyi ajándékcsomagjához 50.000 Ft-tal járulunk hozzá.
 Kisebb összegű kiadásaink is voltak:
· Tagsági díjak befizetése, alapítványok támogatása
· Könyv és folyóirat vásárlás
· Irodaszerek, nyomdatechnika
Köszönetet mondok képviselőtársaimnak az egész évi munka segítéséért, sokat számíthattam rájuk a feladatvállalásban.
Jó kapcsolatot ápolunk a nagy önkormányzattal és minden a faluban működő egyesülettel és közösséggel és azok vezetőivel.

Ezúton szeretnék köszönetet mondani Mórágy Község Önkormányzatának, vezetőtestületének, alkalmazotti körének a segítőkészségéért. a Községi Kultúrotthon, Könyvtár, vezetőinek, hogy a helységeit ingyenesen használhattuk, a vezetők személyes segítő hozzáállásáért. Vendéglátás, rendezvények lebonyolítása és kiállítások megrendezése céljából ingyen használhattuk a helységeit valamint kedvezményesen használhattuk a személyszállító autóbuszt.
A jegyzőasszony sokirányú tevékenysége mellet is segítőkész volt, a törvényességi felügyeletben és ügyintézésben is.

A Közös Hivatal gazdasági vezetője is készségesen intézte egész évben a német nemzetiségi önkormányzat gazdasági ügyeit, köszönet ezért.
Köszönöm az önkormányzati alkalmazottak együttműködését, a közhasznú alkalmazottakét is.
Összegezve:
Ebben az évben is nagyvonalakban sikerült évi munkatervünket megvalósítani. A legfiatalabb korosztálytól a legídősebbig valamilyen formában mindenkinek tudtunk segíteni. Továbbra is szeretnénk a jó kapcsolatokat és együttműködéseket megtartani. Részvételükkel járuljanak hozzá a következő években is rendezvényeink sikerességéhez és kis




…………………………………………….
Lieszkovszky Károlyné
NNÖ elnök

Mórágy, 2016. 11. 25.

